                                         udskrift
                                               af
                          sø- & handelsrettens dombog
                                        ____________
                                             dom
afsagt den 3. november af sø- og handelsretten sammensat af retsformanden, vicepræsident michael
b. elmer, og de sagkyndige medlemmer, direktør otto raben og industriel designer karin schou an-
dersen.
v 160/04                            lotus heating systems a/s
                                    (advokat johan løje)
                                    mod
                                    fokus pejseovne aps
                                    (advokat per håkon schmidt)
lotus heating systems a/s (i det følgende: lotus) og fokus pejseovne aps (i det følgende:
fokus) producerer begge brændeovne, som de markedsfører under kendetegnene lotus,
henholdsvis fokus. under sagen skal der navnlig tages stilling til, om lotus kan forbyde
fokus at markedsføre sin ovn og at bruge fokus som mærke herfor.
påstande
lotus har nedlagt påstand om, at fokus skal:
1. ophøre med at fremstille, markedsføre, sælge og eksportere samt oplagre det som sagens
    bilag 11 fremlagte design af en brændeovn mærket fokus i, bagesektion hertil, fremlagt
                                              - 2 -
    som bilag 12, brændesokkel, fremlagt som bilag 13, vandtank, fremlagt som bilag 14,
    samt i udgave med fedtstenssider, fremlagt som bilag 15
2. ophøre med at fremstille, markedsføre, sælge og eksportere samt oplagre det som sagens
    bilag 16 fremlagte design af en brændeovn mærket fokus ii samt brændesektion hertil,
    fremlagt som bilag 17
3. for egen regning destruere markedsføringsmateriale visende de som bilag 11-17 viste
    brændeovne og sektioner dertil, samt at fjerne henvisning til og afbildninger af de på-
    gældende ovne fra internethjemmesiden www.fokus-pejseovne.dk
4. for egen regning lade alle eksemplarer af de i påstand 1 og 2 omhandlede produkter, som
    er i fokus’ besiddelse, destruere
5. tilbagekalde de i påstand 1 og 2 omhandlede produkter fra fokus’ forhandlere med hen-
    blik på destruktion heraf for fokus’ regning
6. ophøre med brugen af varemærket fokus for brændeovne og dele og udstyr dertil
7. lade selskabsnavnet fokus pejseovne aps afregistrere hos erhvervs- og selskabsstyrelsen
8. for egen regning lade markedsføringsmateriale for brændeovne og udstyr og dele dertil
    påtrykt varemærket fokus og/eller selskabsnavnet fokus pejseovne aps destruere
9. lade registreringen af domænenavnet www.fokus-pejseovne.dk afregistrere hos dk-
    hostmaster a/s
10. betale lotus 500.000 kr. med procesrente fra den 17. december 2004.
fokus har påstået frifindelse.
lotus og fokus
lotus producerer brændeovne, der markedsføres under mærket lotus efterfulgt af en talbe-
tegnelse. ovnen er firkantet og har et rustikt udseende. brandrummet (i midten) er forsynet
med en glaslåge med et lodret håndtag, der er hængslet foroven, og med lotus’ røde figur-
mærke forneden til højre. askesektionen har en bred og relativt lav askeskuffe, som er
hængslet i et kraftigt hængsel til venstre, og i hvis midte der er et venstrehængslet håndtag
og et skruespjæld. røgkammeret er relativt højt og har i midten et skruespjæld, der gør det
muligt at regulere lufttilførslen. begge skruespjæld på den ovn, der er forevist under sagen,
er forsynet med 12 riller, hvoraf de to er kraftigere end de øvrige. oven på røgkammeret kan
                                              - 3 -
der monteres en bage/koge- eller vandtanksektion og under askesektionen kan der monteres
en sektion til opbevaring af brænde. mellem de enkelte sektioner er der vandrette ”bånd”.
ovnen fås også beklædt med fedtsten. lotus har luftindtag under askeskuffen, er indvendigt
opbygget med fastmurede sten og har en toplem til fyring med koks.
       fokus har siden 2002, henholdsvis 2003 produceret brændeovnene fokus 1 og fokus
2. de to ovne adskiller sig en smule i højden, bredden og effekten. de er firkantede og har et
rustikt udseende. brandrummet (i midten) er forsynet med en glaslåge med et lodret hånd-
tag, der er hængslet i midten. askesektionen har en smal og relativt høj askeskuffe, i hvis
midte der er et håndtag, der er hængslet i midten, og et skruespjæld. røgkammeret er rela-
tivt lavt og har i midten et skruespjæld. begge skruespjæld har to riller og bærer angivelsen
fokus pejse. oven på røgkammeret kan der monteres en bage-/koge- eller vandtanksekti-
on og under askesektionen kan der monteres en sektion til opbevaring af brænde. mellem de
enkelte sektioner er der vandrette ”bånd”. ovnen fås også beklædt med fedtsten. fokus har
luftindtag på bagsiden, har indvendigt løse sten og har ingen toplem. markedsføringsmate-
rialet angiver, at fokus er konstrueret af freddy r. svendsen, der siden 1973 udelukkende
har beskæftiget sig med design, konstruktion, produktion og salg af brændeovne, herunder
munkepejsen, thor-dania samt 5 nærmere angivne lotus-ovne.
       her er billeder af ovne, som retten har fået forevist under domsforhandlingen:
                     lotus 2000                                    fokus 1
                                             - 4 -
andre brændeovne
parterne har under sagen forevist retten billeder af en lang række danske og udenlandske
ovne, der ligesom lotus og fokus bygger på konvektionsprincippet, hvor kold luft suges
ind, og varm luft sendes ud. opbygningen med et brandrum i midten, en askesektion forne-
den og et røgkammer foroven er konstruktionsmæssigt betinget. som udtrykkene brænde-
ovn og pejseovn angiver, er brandkammeret i sådanne ovne stort som i en pejs, således at det
er egnet til forbrænding af brænde. oprindelig var sådanne ovne forsynet med låger, som ef-
ter behov kunne lukkes til eller stå åbne. siden er anvendelse af varmebestandigt glas blevet
almindelig, således at ovnen lukkes til med en glasdør, således at forbrændingen foregår
med tillukket glasdør, hvorigennem man kan se forbrændingen.
      det firkantede og rustikke design genfindes på en række danske brændeovne, som er
designet og produceret siden 1970’erne. således tegnede arkitekt bent falk for firmaet rais
a/s til bebyggelsen gassehaven i holte ovnen rais, som her vises i to forskellige udførelser
(rais 1 og rais 6), som begge forneden er forsynet med et rum til opbevaring af brænde:
                                            - 5 -
hovedtræk af dette design genfindes i mange andre brændeovne, som siden er blevet pro-
duceret, herunder af morsø jernstøberi a/s, heta a/s, jydepejsen a/s, krog iversen & co.
a/s (scan pejse) og munkepejsen. også flere udenlandske ovne havde bånd, som understre-
gede det rustikke præg. munkepejsen så således ud:
rettighederne til lotus-ovnene
fokus’ direktør og stifter, freddy r. svendsen, designede i 1979 en ovn, der blev solgt af sel-
skabet lotus pejseovne aps (i det følgende lotus pejseovne) under mærket thor dania. her
er til venstre en stregtegning af thor dania 1 pejsen, og til højre et billede, hvor denne er
påmonteret en koge-/bagesektion:
                                                 - 6 -
efter indsigelse fra northor a/s, der producerede radiatorer under mærket thor, ændrede
man ovnens navn til lotus. af en aftale mellem lotus og freddy r. svendsen fremgår:
      ”…
                                                   §1
      lotus pejseovne aps anerkender, at freddy svendsen i sin egenskab af konstruktør og
      designer er indehaver af samtlige rettigheder til tegninger, konstruktioner og produktion
      af lotus pejsen i, tidligere kaldet thor dania i pejsen. …”
efter at lotus pejseovne havde anmeldt betalingsstandsning, overdrog lotus pejseovne sin
virksomhed til lotus heating systems a/s (i det følgende: lotus heating systems), hvori
freddy r. svendsen med virkning fra den 1. april 1990 blev ansat som direktør. af direktør-
kontrakten mellem freddy r. svendsen og lotus heating systems fremgår bl.a.:
                                                  - 7 -
       ”…
       § 10. som et led i ansættelsen overdrager direktøren endeligt til selskabets ejendom,
       samtlige rettigheder til tegninger, konstruktioner og produktion af lotus pejseovne i og
       ii med tilhørende specialsektioner m.v., herunder tillige styklister, prøverapporter og va-
       remærekerettigheder vedr. lotus og thor.
       § 11. nærværende kontrakt er, for så vidt angår direktørens ansættelse, gældende til den
       1. april 1993. …”
virksomheden gav fortsat underskud, og lotus heating systems opsagde ved brev af 28. juli
1991 med kontraktmæssigt varsel freddy r. svendsen fra stillingen som direktør med hen-
blik på at nedbringe selskabets omkostninger. oprindelig skulle freddy r. svendsen være
fratrådt den 31. januar 1992, men fratrædelsestidspunktet blev senere udskudt til den 30. juni
1992.
       fra den 1. juli 1992 blev freddy r. svendsen ansat som konsulent for selskabet, særligt
med henblik på løsning af ad hoc opgaver, herunder deltagelse i møder med myndigheder
og organisationer og med kunder vedrørende salg, produktion, udvikling og tilretning af
pejsetyper mv. selskabet opsagde den 24. februar 2000 freddy r. svendsen til fratræden med
udgangen af august 2000 under henvisning til ”uenighed om den videre udvikling og strate-
gi for selskabet”, og efter egen anmodning blev freddy r. svendsen fritstillet pr. den 7. juni
2000 af lotus heating systems direktør, johnny ebstrup.
       lotus har under sagen oplyst, at lotus heating systems i forbindelse med en senere
betalingsstandsning med efterfølgende konkurs har solgt selskabets virksomhed med tilhø-
rende immaterielle rettigheder til lotus. trods processuelle opfordringer hertil har lotus
imidlertid ikke ønsket at fremlægge denne overdragelsesaftale under sagen, idet lotus har
angivet, at en hemmeligholdelsesaftale med sælgeren er til hinder herfor.
advokatkorrespondance
den 20. december 2002 skrev lotus’ daværende advokat til fokus, at lighederne mellem de
to ovne ”påkalder sig markedsføringslovens opmærksomhed – navnlig §§ 1 og 10” og bad
fokus om en redegørelse for, på hvilke punkter fokus-ovnen adskiller sig fra lotus-
ovnen, ligesom han tog forbehold for at rejse et erstatningskrav mod fokus. efter at fokus’
advokat havde afvist lighed mellem ovnene, skrev lotus’ advokat den 15. januar 2003, at han
                                              - 8 -
ikke fandt, at fokus-ovnen var en slavisk efterligning af lotus-ovnen, men at der var en
”udpræget lighed” mellem ovnene og fastholdt sit forbehold om at rette krav mod fokus.
den 23. januar 2003 besvarede fokus’ advokat brevet og skrev afslutningsvis, at han læste
det foregående brev sådan, at lotus ikke ville foretage sig yderligere i sagen. dette afviste
lotus’ advokat ved brev af 30. januar 2003, hvor erstatningskravet blev fastholdt. først næ-
sten 2 år senere, den 17. december 2004, anlagde lotus denne sag mod fokus.
forklaringer
direktør for lotus, johnny ebstrup, der indtil lotus heating systems’ konkurs var direktør
herfor, har forklaret, at lotus købte alle materielle og immaterielle rettigheder fra lotus hea-
ting systems under konkurs. aftalen er ikke fremlagt, fordi lotus ifølge aftalen med lotus
heating systems under konkurs er forpligtet til at hemmeligholde denne.
       ingen andre end lotus og fokus producerer i dag firkantede ovne med bånd. rais-
ovnen med bånd har ikke været solgt i de seneste 10 år. der findes i dag også andre ovne
med vandtank, ligesom der findes ovne med bage-/kogesektion, men disse er ikke opbygget
med individuelle moduler som på lotus- og fokus-ovnene. båndene er både funktions-
bestemt, fordi ovnen kan udbygges med ”moduler”, og bestemt af designmæssige hensyn.
       fokus-ovnen er en direkte konkurrent til lotus 2000, da disse ovne har deres helt
eget publikum, der efterspørger et rustikt og klassisk design. hertil kommer muligheden for
at udvide ovnen med forskellige moduler. flere af lotus’ forhandlere har givet udtryk for, at
deres kunder ikke kan kende forskel på lotus og fokus.
       i 2002 solgte lotus ca. 500 lotus 2000-ovne. antallet steg til 700 i 2003, men faldt til
600 i 2004 og yderligere til 500 i 2005. lotus har som følge af konkurrencen med fokus måtte
yde sine forhandlere en rabat på 7-8 %. dækningsbidraget på lotus 2000 er omkring 3.500 -
4000 kr. pr. ovn.
direktør freddy r. svendsen har forklaret, at han i 1973 blev ansat hos rais og senere var an-
sat hos munkepejsen, indtil han i 1979 tegnede den første lotus-ovn, som i begyndelsen
hed thor dania. da han blev ansat som direktør i lotus heating systems, overdrog han ret-
tighederne til tegningerne og produktion af lotus i og ii og retten til varemærket lotus
til dette selskab. i forbindelse med, at han blev afskediget og i juli 1992 ansat som konsulent
                                                - 9 -
for lotus heating systems, blev rettighederne ikke drøftet, idet han efter fyringen ikke hav-
de overskud hertil han fik som konsulent en månedlig gage på 30.000 kr., men så skulle han
også arbejde fuldtid. han blev opsagt efter eget ønske i 2000, fordi firmaet gik dårligt, og
fordi han ikke var enig i produktudviklingen.
       i august 2001 stiftede han og en kompagnon fokus, som han blev direktør for. fokus
1 kom på markedet i oktober 2002. ovnen har et helt nyt forbrændingssystem, han har ud-
viklet, og som efterfølgende er blevet mønsterbeskyttet i tyskland. efter ønske fra forhand-
lerne begyndte han at lave et vandtank- og et bage-/kogemodul. der sælges måske 30 af dis-
se om året. efter krav fra forhandlere i schweiz er man endvidere begyndt at fremstille fo-
kus-ovne med beklædning af fedtsten.
       inspirationen til båndene fik han fra munkepejsen, der også har bånd. han tilstræbte
ikke lotus’ design – snarere tværtimod. båndene er primært til dekoration og er med til at
give ovnen et kraftigt og holdbart præg. oprindelig forsynede man ovne med bånd for at
skjule svejsesømme. alle gamle ovne har runde spjæld til regulering af lufttilførslen, idet
dette er den traditionelle metode til regulering af luften. halvdelen af fokus’ omsætning
hidrører fra salg til forhandlere, der ikke tillige sælger lotus-ovne.
       fokus solgte i 2005 ca. 500 fokus-ovne og omsatte for 4-4,5 mio. kr., hvoraf over-
skuddet var ca. ½ mio. kr.
svend erik nielsen har forklaret, at han i 36 år har været ansat hos morsø jernstøberi a/s, som
bl.a. producerer ovne, og som således er konkurrent til begge sagens parter. det var oprinde-
lig rais, der i 1979 udviklede ”alle brændeovnes moder”, som blev forbilledet for brænde-
ovne i de næste årtier. rais havde bånd, og dette design er blevet kopieret af stort set alle
andre producenter igennem 1980’erne og 1990’erne. det er ganske almindeligt at beklæde
brændeovne med fedtsten, og denne type ovne er meget populær i udlandet. det er kende-
tegnende for branchen, at man henter kraftig inspiration fra hinandens ovne. producenterne
kan så variere lidt på håndtagene og askeskuffen. at ovnene er meget ens, skyldes også de
sikkerhedsstandarder, som ovnene skal efterleve. båndene på ovnene er i dag mest til pynt,
for i dag kan godt svejse plader sammen, uden at svejsesømme kan ses.
indehaver af pejseforum på frederiksberg, lars gammeltoft, har forklaret, at der altid har væ-
ret et godt marked for lotus 2000, der efterspørges af folk, der vil have klassisk design,
                                              - 10 -
fleksibilitet og høj kvalitet. han synes, at fokus-ovnen minder meget om lotus-ovnen. i
dag er der således ikke længere andre, der producerer ovne, som med bånd er opdelt i sekti-
oner, heller ikke rais. drejespjældene er også ved at udgå på andre producenters modeller
til fordel for mere moderne spjældtyper. i dag efterspørger folk generelt ovne, der mere lig-
ner farvefjernsyn end brændeovne. han har oplevet, at mange forbrugere har forvekslet lo-
tus-ovnen med fokus-ovnen, og han mener ikke, den almindelige forbruger kan se forskel
på de to ovne.
indehaver af brændeovnsspecialisten i hornbæk, jan petersen, har forklaret, at man i dag og-
så kan finde andre ovne med et rustikt og klassisk design, herunder ovne fra heta a/s og
rais. ovne med bånd ”kommer og går”, alt efter tidens trend. båndene skjuler svejsesømme
og giver ovnen et rustikt udtryk. fokus adskiller sig fra lotus ved at have et bedre for-
brændingssystem med længere forbrænding. han har ikke oplevet, at lotus og fokus er
blevet forvekslet, og han mener ikke, at ovnene henvender sig til de samme kunder. lotus-
ovnen er efter hans opfattelse hovedsageligt en ovn, som bruges til fyring med koks.
parternes synspunkter
lotus’ advokat har gjort gældende, at både fokus 1 og fokus 2 er forvekslelige med lotus
2000. lotus-ovnen har betydeligt særpræg og er beskyttet efter markedsføringslovens § 1.
lotus-ovnen har været på markedet siden slutningen af 1970’erne og har i dag sit eget del-
produktmarked, fordi den faktisk ligner en ovn fra 1970’erne og efterspørges af forbrugere,
der går efter det klassiske og rustikke. alle andre producenter har forladt dette marked på
nær fokus, der bevidst snylter på lotus’ udseende, renommé og goodwill. fokus har ikke
under sagen fremlagt dokumentation for, at der i dag produceres andre mærker med bånd
og med runde spjæld. det er uden betydning, at et produkt ikke var beskyttet ved dets in-
troduktion på markedet. lotus-ovnen er i dag beskyttet ved sin indarbejdelse og ved, at
dens klassiske design har overlevet til trods for, at markedet for brændeovne har udviklet sig
i en helt anden retning, og det afgørende er da også, om forbrugerne kan adskille ovnen fra
andre ovne på markedet, herunder at forbrugerne ved en konkret lighedsbedømmelse mel-
lem fokus- og lotus-ovnen ikke vil kunne adskille disse.
                                             - 11 -
      begge ovne er opbygget ens i tre sektioner med runde spæld, blanke håndtag og sam-
me størrelse låge. hertil kommer, at ovnene kan suppleres med samme type moduler, lige-
som begge ovne kan fås beklædt med fedtsten. detailforskellene er så små, at fokus-ovnen
må anses for at være en slavisk efterligning af lotus-ovnen.
      lotus- og fokus-mærket er endvidere forvekslelige, idet mærkerne staves med
samme vokaler, og kun adskiller sig udsendelsesmæssigt og auditivt ved to konsonanter.
hertil kommer, at mærkerne anvendes for helt ens produkter.
      det har formodningen imod sig, at lotus ikke som forklaret af direktør johnny ebstrup
skulle have overtaget samtlige immaterielle rettigheder fra lotus heating systems, idet virk-
somhedsoverdragelse sædvanligvis også omfatter disse rettigheder.
      lotus har ikke fortabt sin ret til at påtale krænkelse ved passivitet, da lotus’ advokat
igennem hele korrespondancen med fokus har fastholdt at gøre et krav gældende.
      erstatningen til lotus må fastsættes skønsmæssigt til 500.000 kr., henset til markeds-
forstyrrelsen og til, at salget af lotus-ovnen er faldet med 200 stk. fra 2003 til 2005, og at
dækningsbidraget pr. ovn er på 3.500 - 4.000 kr.
fokus’ advokat har gjort gældende, at lotus ikke, f.eks. ved en syns- og skønserklæring, har
dokumenteret, at lotus-ovnen er indarbejdet og har særpræg, og at fokus-ovnen er for-
vekslelig hermed. lotus-ovnen var blot én blandt flere klassisk udseende brændeovne, der
kunne fås med bånd, ligesom den oprindelige rais-ovn, ”alle brændeovnes moder”, hvorfra
alle producenter hentede inspiration i 1980’erne og 1990’erne. fokus-ovnen er på ingen
måde en efterligning, endsige en slavisk kopi, af lotus-ovnen, idet fokus-ovnen både
udvendigt og indvendigt adskiller sig væsentligt fra lotus-ovnen. de ligheder, der måtte
være mellem ovnene, er funktionelt bestemt, idet askeskuffen på en brændeovn nødvendig-
vis må være neden under brandrummet og røgkammeret oven over dette. konstruktionen
giver derfor kun mulighed for enkelte fravigelser for så vidt angår spjæld og håndtag, og
disse muligheder har parterne udnyttet på hver sin måde.
      lotus har trods processuelle opfordringer hertil ikke dokumenteret at have fået
overdraget rettighederne til lotus-ovnen fra lotus heating systems, og det kan i øvrigt ik-
ke ud fra ud fra direktørkontrakten mellem freddy r. svendsen og lotus heating systems
lægges til grund, at der er sket nogen overdragelse af freddy r. svendsens designrettigheder
ved direktørkontrakten af 1. april 1990, idet freddy svendsen kort tid senere blev afskediget
                                            - 12 -
og ansat som konsulent på helt andre vilkår, hvorefter han igennem mange år fortsatte sit
udviklings- og designarbejde for lotus, som de nuværende lotus-ovne er resultatet af.
       lotus og fokus er ikke forvekslelige mærker, idet kun 3 bogstaver er ens, ligesom
de to ord betydnings- og begrebsmæssigt er helt forskellige.
       lotus skulle endvidere have reageret hurtigere. der gik således næsten to år fra lotus’
advokats brev af 20. december 2002, indtil der blev anlagt retssag den 17. december 2004. lo-
tus har herved skabt en berettiget forventning hos fokus om ikke at blive mødt med krav fra
lotus.
sø- og handelsrettens afgørelse
lotus findes ikke at have udvist retsfortabende passivitet i forhold til fokus, idet lotus’ ad-
vokat i sin korrespondance med fokus’ advokat til stadighed fastholdt krav over for fokus.
       brændeovne af den type, som sagen angår, har været i handlen i mange år. på det dan-
ske marked har sådanne ovne siden 1970’erne været markedsført som bl.a. rektangulære ov-
ne med en konstruktionsbestemt opbygning med brandrum i midten, røgkammer foroven
og askeskuffe forneden. det rustikke design med bånd mellem sektionerne må som forklaret
af vidnet svend erik nielsen anses for inspireret af brændeovnen rais, som var designet af
arkitekt bent falk. træk af rais-ovnens rustikke design er siden gentaget i ovne fra mange
andre forskellige fabrikanter, såsom lotus, morsø jernstøberi a/s, heta a/s, jydepejsen a/s,
munkepejsen og krog iversen & co. a/s (scan pejse).
       selv om de fleste ovne af denne type efterhånden er gået ud af markedet, kan der ved
bedømmelsen af spørgsmålet om, hvorvidt lotus-ovnen kan anses for at have et vist sær-
præg og dermed efter markedsføringsloven være beskyttet mod nærgående efterligninger,
ikke ses bort fra, at både lotus-ovnen og fokus-ovnen har deres designmæssige forbille-
de i rais-ovnen, og at begge således har betydelig lighed med de mange andre ovne på
markedet, som har været inspireret heraf.
       når der bortses fra de konstruktionsmæssigt betingede ligheder mellem lotus-ovnen
og fokus-ovnen, findes der endvidere at være sådanne ikke uvæsentlige forskelle på disse
ovnes design, at der ikke er grundlag for at anse fokus-ovnen for at være nogen nærgående
efterligning af lotus-ovnen. askeskufferne er således væsentligt forskellige i deres ud-
formning og proportionering, ligesom røgkamrene på ovnene har forskellig højde og propor-
                                               - 13 -
tioner, således at også ovnenes proportioner som helhed betragtet er forskellige. der er run-
de drejespjæld til regulering af lufttilførslen på begge ovne, men disse er helt traditionelle for
brændeovne mv. og er udsmykket forskelligt på de to ovne. endvidere er udformningen af
håndtagene forskellig, ligesom ovnenes tekniske opbygning er forskellig, hvilket til dels også
er synligt udefra, hvor man gennem glaslågen kan se forskelle på den indvendige opbyg-
ning, ligesom der findes et luftindtag foran under askeskuffen på lotus-ovnen, men ikke
på fokus-ovnen, hvis luftindtag findes på ovnens bagside.
       lotus, som ikke har efterkommet opfordringer til at fremlægge bevis for at have fået
overdraget lotus heating systems’ rettigheder til designet og konstruktionen af lotus-
ovnen, findes i øvrigt ikke at have dokumenteret, at alene lotus har rettighederne til desig-
net og konstruktionen af de nuværende lotus-ovne, idet disse efter det oplyste er udviklet
af freddy r. svendsen i forbindelse med hans mangeårige tilknytning til lotus, herunder i
årene 1992-2000, hvor han var knyttet til lotus som konsulent.
       fokus frifindes herefter for lotus’ påstand 1-5.
       lotus’ varemærke lotus og fokus’ varemærke og hovedbestanddelen af fokus’ sel-
skabsnavn fokus er begge på 5 bogstaver og 2 stavelser, endelsen -us er ens, vokalerne o
og u er de samme, og udtalen af vokalerne og endelsen og trykket ved udtale af mærkerne
er ens. fokus adskiller sig således alene fra lotus ved, at den første og den tredje konso-
nant er forskellige (f i stedet for l, og k i stedet for t), hvilket kan være vanskeligt at høre,
når mærkerne udtales. navnlig i det udviskede erindringsbillede kan de to mærker, uanset
at de har forskelligt meningsindhold, let blive forvekslet, når de som her bruges for i øvrigt
ensartede produkter. der er således risiko for, at forbrugeren antager, at fokus har forbin-
delse med lotus, og det materiale vedrørende markedsføringen af fokus, som er fremlagt
under sagen, er egnet til at fremme en sådan antagelse. retten tager herefter lotus’ påstande
6-9 til følge og fastsætter efter et samlet skøn, at fokus i erstatning til lotus for uberettiget
anvendelse af fokus-mærket, jf. påstand 10, skal betale 50.000 kr.
       efter dommens resultat bærer hver part sine egne sagsomkostninger.
                                 thi kendes for ret
fokus pejseovne aps skal inden 14 dage fra denne doms afsigelse:
                                            - 14 -
-    ophøre med brugen af varemærket fokus for brændeovne og dele og udstyr dertil
-    lade selskabsnavnet fokus pejseovne aps afregistrere hos erhvervs- og selskabsstyrel-
     sen
-    for egen regning lade markedsføringsmateriale for brændeovne og udstyr og dele der-
     til påtrykt varemærket fokus og/eller selskabsnavnet fokus pejseovne aps destruere
-    lade registreringen af domænenavnet www.fokus-pejseovne.dk afregistrere hos dk-
     hostmaster a/s
-    betale lotus heating systems a/s 50.000 kr. med procesrente fra den 17. december
     2004.
fokus pejseovne aps frifindes i øvrigt for lotus heating systems a/s’ påstande.
hver part bærer sine egne sagsomkostninger.
     otto raben                    michael b. elmer               karin schou andersen
                                     (retsformand)
                                                (sign.)
                                             ___ ___ ___
                                  udskriftens rigtighed bekræftes
                                  p.j.v. sø- og handelsretten, den
